钦定古今图书集成/明伦汇编/氏族典/第244卷 > 张纲
## 钦定古今图书集成/明伦汇编/氏族典/第244卷 > 张纲

按《宋史张纲传》：“纲字彦正，润州丹阳人。入太学，以上
舍及第，释褐。徽宗知纲五中首选，特除太学正，迁博
士，除校书郎。论事与蔡京不合，挤之去，主管玉局观。
久之，还故官，迁著作佐郎，屯田司勋郎，进起居舍人，
改中书舍人，除给事中。侍御史魏矼劾纲提举太平
观，进徽猷阁待制，引年致仕。秦桧用事久，纲卧家二”
十年，绝不与通问。桧死，召为吏部侍郎，除参知政事。
告老，以资政殿学士知婺州。寻致仕，卒，谥文定。吏部
尚书汪应辰论驳之。孙釜再请，特赐曰“章简。”釜，庆元
间为谏官，力排道学诸贤，累官至签书枢密院事。